kardosdrur/scandi-wiki huggingface dataset:
Édouard-Henri Avril

Édouard-Henri Avril (født 21. maj 1849 i Algier, død 28. juli 1928 i Le Raincy i Paris) var en fransk maler og grafiker, der under pseudonymet Paul Avril illustrerede erotisk litteratur.

Avril studerede kunst i forskellige parisersaloner, og fra 1874 til 1878 gik han på École des Beaux-Arts i Paris. Efter han havde fået en bestillingsopgave på at illustrere Théophile Gautiers novelle "Fortunio", antog han pseudonymet Paul Avril. Han blev hurtigt kendt, og han modtog mange bestillingsarbejder på illustrationer til både store forfattere og såkaldt "galant litteratur", en slags erotica. De solgtes som regel på abonnementsbasis organiseret af samlere.

Avril illustrerede værker som Gustave Flauberts Salammbô, Gautiers Le Roi Caundale, John Clelands Fanny Hill, Jean Baptiste Louvet de Couvrays Adventures of the Chevalier de Faublas, Mario Uchards Mon Oncle Barbassou (scener fra et harem), Jules Michelets The Madam, Hector Frances Musk, Hashish and Blood, Pietro Aretino seksuelt åbenhjertige sonetter fra det tidlige 1500-tal og den anonyme lesbiske novelle "Gamiani". Hans mesterværk var nok tegningerne til De Figuris Veneris af den tyske akademiker Friedrich Karl Forberg.

Kildehenvisninger

Eksterne henvisninger 

 Tjekliste over værker illustreret af Paul Avril 

Personer fra Algier
Malere fra Frankrig
Franskmænd i 1800-tallet
Franskmænd i 1900-tallet
Grafikere fra Frankrig
Armeemarschsammlung

Under betegnelsen Armeemarschsammlung (Hærmarch-samlingen – egentlig: Die Königlich Preußische Armeemarsch-Sammlung; Den Kongelige Preussiske Hærmarch-Samling) forstås det grundlæggende katalogværk over tyske militære marcher. Grundlaget for etableringen af denne oversigt kan findes i et tilsvarende dekret udstedt af den preussiske konge Frederik Vilhelm 3. i 1817.

Hærmarch-samlingen indeholder udover preusssiske marcher også østrigske og russiske marcher, og er desuden inddelt i tre undersamlinger, hvor marcherne inddeles efter benyttelse og formål, og disse undergrupperinger angives med romerske tal.

Samling I: Langsomme marcher for fodfolk (115 marcher)
Samling II: Parademarcher for fodfolk (269 marcher)
Samling III: Kavalerimarcher (149 marcher)
(Note: Antallet af ovenstående marcher stemmer ikke overens med det seneste antal i oversigten, da der i hver samling også findes underordnede værker.).

Alle marcher, der er optaget i Hærmarch-samlingen, har et officielt nummer der består af et romersk tal (samling) og et arabisk tal (listenummer i samlingen). Det er desuden muligt, at en march ikke kun er optaget i en samling.

Militærmusik
Etableret i 1817
Mågeøen (Mariager Fjord)

{
  "type": "ExternalData",
  "service": "geoshape",
  "ids": "Q12328019",
    "properties": {
      "stroke": "#ff0000",
      "stroke-width": 2,
    }
}
Mågeøen eller Marens Ø er en lille ø på 0,5 ha i Mariager Fjord, kun 175 meter fra land. På øen vokser der højt græs og siv i vandkanten. Øen er beliggende ca. 1 km fra Hadsund og ca. 5 km fra Treskelbakkeholm.

Kilder 

Øer i Danmark
Lokaliteter i Mariagerfjord Kommune
Mariager Fjord
Edsbyn

Edsbyn er en by   i landskapet Hälsingland i Gävleborgs län i Sverige. Den er administrationsby i  Ovanåkers kommun og i 2010 havde den  3.985 indbyggere. 

Byen har station ved jernbanelinjen Norra stambanan, og floden Voxnan løber gennem byen.

I Edsbyn finds idrætsforeningen Edsbyns IF med stolte traditioner inden for specielt bandy.

Byer i Ovanåkers kommun
Thomas Block

Thomas Block er en tidligere dansk atlet medlem af Politiets Idrætsforening. Han blev dansk mester i spydkast i 1954 og 1958.

Danske mesterskaber 
  1958 Spydkast 60,76
  1957 Spydkast 59,33
  1956 Spydkast 61,32
  1954 Spydkast 59,16
  1953 Spydkast 58,98
  1952 Spydkast 60,17
  1951 Spydkast 61,33
  1950 Spydkast 60,15

Eksterne henvisninger 
 DAF i tal – Thomas Block

Spydkastere fra Danmark
Atleter fra Politiets Idrætsforening
Bjarne Pedersen (atlet)

Bjarne Pedersen er en tidligere dansk atlet medlem af Helsingør IF. Han blev dansk mester fire år i træk på 3000 meter forhindring fra 1958 til 1961.

I 1956 begyndte Bjarne Petersen at gøre sig bemærket i terrænløb og på mellem og langdistancerne og i 1957 løb han sit første 3000 meter forhindringsløb, hvor han løb 9.48,4 min. Et par måneder senere til DM, blev han i denne disciplin nummer fire i 9.47,2 min. Året efter gik han kraftigt frem i denne vanskelige disciplin og blev med tiden 9.25,0 dansk mester, en præstation han gentog de efterfølgende tre år. I slutningen af årtiet satte han sjællandsk rekord med 9.13,0 min. hvilket skete i en landskamp mod Norge. Senere satte han i flere omgange dansk rekord. Hans mål var at komme under 9 minutter og dette kom han i 1960 med 9.02,4 (dansk rekord) meget tæt på.

Bjarne Petersen blev trænet Steen Aage Nielsen og stoppede sin karriere i 1964, og herefter var han en del år formand for atletikafdelingen i Helsingør IF.

Danske mesterskaber 

  1962 3000 meter forhindring 9:29.6
  1961 3000 meter forhindring 9:05.2
  1960 3000 meter forhindring 9:14.4
  1960 5000 meter 14:55.6
  1959 3000 meter forhindring 9:20.2
  1959 5000 meter 14:56.4
  1958 3000 meter forhindring 9:25.0

Eksterne henvisninger 
 DAF i tal – Bjarne Pedersen
 Helsingør IF Atletik: Historie 

Forhindringsløbere fra Danmark
Atleter fra Helsingør IF
Erik Reib

Erik Reib er en tidligere dansk kapgænger medlem af Helsingør IF, som fra midten af 1950'erne og frem til midten af 1960'erne, var en af landets bedste på de længere distancer. Han vandt to DM-guld; på 20 km i 1956 og på 30 km i 1958.

Eksterne henvisninger 

DAF i tal – Erik Reib
Helsingør IF Atletik: Historie 

Kapgængere fra Danmark
Atleter fra Helsingør IF
Benny Stender

Benny Stender (født 1936) er en dansk kunstner og tidligere atlet.

Benny Stender er uddannet murer, litograf og socialrådgiver. Han arbejdede to gange ti år på Aalborg Stiftstidende og der i mellem 15 år som socialrådgiver og statens konsulent for tunghøre og døve børn, der ikke var født hørehæmmede. Han forlod arbejdsmarkedet som 58-årig for at blive kunstner på fuld tid og har derefter udstillet flere steder og har bl.a. vundet avisside- og plakatkonkurrencer, Aalborg Karneval, og lavet bogforside til Stephen Kings Opgøret (The Stand) – (dansk udgivelse: 1989).  Stender har også lavet plakater til bl.a. Jomfru Ane Teatret og Folkeuniversitetet i Aalborg. Han tegnede i årevis under pseudonymerne Susanne, W. Arp og Otis E. Driftwood.

Benny Stender var medlem af Aalborg FF og IFK Aalborg og blev dansk mester på mellemdistanceløb tre gange 1957-1958. Han kom han på fjerde plads, efter Børge Bastholm Larsen, Finn Kobberø og Knud Herbert Sørensen, i Politikens afstemning om Årets Fund 1954.

Danske mesterskaber 
  1958 1500 meter 3:59,2
  1957 800 meter 1:55,0
  1957 1500 meter 3:58,3

Personlige rekorder 
 1500 meter: 3:46,7 18. juli 1958 Oslo

Eksterne henvisninger 
 DAF i tal – Benny Stender
 Udstiller i Jerslev - Nordjyske.dk

Noter 

Mellemdistanceløbere fra Danmark
Atleter fra IFK Aalborg
Atleter fra Aalborg FF
Litografer fra Danmark
Elena Kagan

Elena Kagan (født 28. april 1960 i New York City) er en amerikansk dommer i USA's højesteret, som blev udnævnt af Barack Obama i 2010. Hun er uddannet på Princeton, Oxford og Harvard. Hun har tidligere arbejdet som politisk rådgiver for Bill Clinton, mens han var præsident. Fra 2003 til 2009 var hun den første kvindelige dekan for Harvard University.

Eksterne henvisninger 

Højesteretsdommere fra USA
Opgøret

Opgøret (engelsk: The Stand) er en roman fra 1978 skrevet af Stephen King. Romanen udkom på dansk i 1989, den danske udgave er også tidligere udgivet i 3 bind under titlen: Slutspil

Eksterne henvisninger

Romaner fra USA
Litteratur i 1978
Bøger af Stephen King
Svæveramme

Svæveramme er en type billedrammer, der er beregnet til indramning af opspændte lærreder, typisk i form af oliemaleri eller lærredstryk.

En svæveramme er lavet af 4 L-profiler, der samles typisk i en rektangulær form med "bunden" af L'et ind mod midten. Selve indholdet i rammen fastgøres på bagsiden på den inderste del af L-profilen.

Den øverste del af L-profilen dimensioneres, så der er en mindre afstand til indholdet i rammen. Monteringen af indholdet er dermed ikke synlig fra forsiden af billedet, hvilket har givet rammetypen betegnelsen "svæveramme", da indholdet ser ud til at svæve inde i rammen.

Eksterne henvisninger 

Kunstens teknikker
Albert Vandeplancke

Albert Désiré Vandeplancke (3. januar 1911 i Tourcoing – 1. april 1939 smst) var en fransk vandpolospiller og svømmer som deltog i OL 1928 i Amsterdam.

Vandeplancke vandt en bronzemedalje i vandpolo under OL 1928 i Amsterdam. Han var med på det franske vandpolohold som kom på en tredjeplads.

Eksterne henvisninger 
 

Vandpolospillere fra Frankrig
Svømmere fra Frankrig
Olympiske bronzemedaljevindere fra Frankrig
Medaljevindere ved sommer-OL 1928
Klyde-familien

Klyde-familien (Recurvirostridae) er en familie af langbenede vadefugle, der omfatter tre slægter. Familien tæller 9-10 arter og er udbredt over hele verden. 

I Danmark er slægterne Himantopus og Recurvirostra repræsenteret med henholdsvis stylteløber og klyde.

Kilder 
 Gill, F & D Donsker (Eds). 2012. IOC World Bird Names (v 3.2) www.worldbirdnames.org 

Mågevadefugle
Sandvikens kommun

Sandviken kommune ligger i länet Gävleborgs län i landskapet Gästrikland i Sverige. Kommunens administrationsby er byen Sandviken.
Kommunen ligger vest for Gävle, og Europavej E4 og jernbanelinjen Bergslagsbanan går gennem kommunen.

Byer 
Sandviken kommun havde i 2005 11 byer.
Indbyggere pr. 31. december 2005.

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Gävleborgs län
Sandviken (Sandvikens kommun)

Sandviken er en by som ligger i Gävleborgs län i Gästrikland i Sverige. Den er administrationsby i  Sandvikens kommun og i 2010 havde byen 22.965 indbyggere.
    
Byen ligger godt 20 km vest for Gävle ved nordbredden af Storsjön, som er den største sø i Gästrikland. Byen er vokset op omkring  Sandvikens Jernverk, nu Sandvik AB. Europavej E4 og jernbanelinjen  Bergslagsbanan går gennem byen.

Sandviken fik bystatus i 1943.

Kilder

Eksterne henvisninger
Midnat (album)

Midnat er et det fjerde studiealbum af den danske sanger og sangskriver Joey Moe. Det udkom den 1. oktober 2012 på disco:wax. Midnat består af to CD'er med titlerne AM og PM, hvilket ifølge Joey Moe har givet ham mulighed for at "lave rigtig pop på den ene cd og mere mørkere, eksperimenterende sange på den anden." Dobbeltalbummet er det sidste i en trilogi af dansksprogede album, der også tæller Grib natten (2010) og Fuldmåne (2011).

Midnat debuterede på tredjepladsen af hitlisten, og modtog i marts 2013 guld for 10.000 solgte eksemplarer.

Spor 

Noter
"Jeg tager det hele med" indeholder et sample fra "En dag tilbage" af Nik & Jay.

Hitlister og certificeringer

Ugentlige hitlister

Årslister

Certificeringer

Kilder

Album fra 2012
Joey Moe-album
MCPA

MCPA  eller 2-methyl-4-chlorophenoxy eddikesyre er et kraftigt virkede og selektivt  herbicid, ukrudtsmiddet, der er vidt udbredt og også brugt i Danmark. I tidsrummet fra 1963 til 2005 var MCPA det næstmest brugte aktivstof i Danmark.

Kemisk set er MCPA analogt med mechlorprop eller 2(4-chlor-2-metylphenoxy) propansyre

I nogle danske drikkevandsboringer er MCPA fundet i mængder, der overstiger den godkendte grænseværdi

Se også 
 Pesticider

Henvisninger 

Herbicider
Carboxylsyrer
Carl Johnson (atlet)

Carl Edward Johnson (født 21. maj 1898 i Genesee, Michigan, død 13. september 1932 i Detroit, Michigan) var en amerikansk atlet som deltog i OL 1920 i Antwerpen.
 
Johnsons første store bedrift var, da han i 1915 i en national high school-konkurrence sluttede som nummer to – alene i en holdkonkurrence. Derpå gik han på University of Michigan, og i 1918 og 1919 havde han verdens bedste resultat i længdespring. Den personlige rekord satte han i 1919 med 7,34 m.
 
Johnson vandt sølvmedalje i længdespring ved OL, hvor han sprang 6,820 m i kvalifikationsrunden og sikrede sig finalepladsen som den tredjebedste. I finalen sprang han 7,095 m og blev nummer to efter svenskeren William Pettersson, der sprang 7,150 m.

Referencer

Eksterne henvisninger 
 http://www.sports-reference.com/olympics/athletes/jo/carl-johnson-3.html 

Længdespringere fra USA
Olympiske sølvmedaljevindere fra USA
Deltagere ved sommer-OL 1920
Bentazon

Bentazon er et udbredt herbicid, ukrudtsmiddel, der hæmmer fotosyntesen hos tokimbladede planter.

I nogle danske drikkevandsboringer er bentazon fundet i mængder, der overstiger den godkendte grænseværdi

Se også 
 Pesticider

Eksterne links 
Bentazon. Middeldatabasen.dk

Henvisninger 

Herbicider
Basil Bennett

Basil B. Bennett (30. november 1894 – 19. august 1938) var en amerikansk atlet som deltog i  OL 1920 i Antwerpen.

Bennett vandt en bronzemedalje i atletik under OL 1920 i Antwerpen. Han kom på en tredjeplads i hammerkast efter Patrick Ryan fra USA og Carl Johan Lind fra Sverige.

Eksterne henvisninger 
 

Hammerkastere fra USA
Dichlorprop

Dichlorprop er et udbredt herbicid eller ukrudtsmiddel med det kemiske navn 2,4-dichlorphenoxy propionsyre. Den kemiske struktur ligner 2,4-D og virkningsmekanismen er den samme. I perioden 1963 til 2000 var Dichlorprop det mest anvendte aktivstof med et samlet forbrug på 29.000 ton – nu er stoffet ikke længere tilladt i Danmark..

Dichlorprop er neurotoxisk. Den letale dosis, LD50 er for rotter 344 mg/kg. 

Miljøstyrelsens vejledninger

Se også 
 Pesticider

Eksterne links 

 Middeldatabasen.dk

Henvisninger 

Herbicider
Aage Emil Daugaard

Aage Emil Daugaard (11. maj 1911 i Jordrup – 29. marts 1945 i Ryvangen, København) var en dansk politibetjent og modstandsmand, der blev henrettet ved skydning.

Aage Emil var søn af slagter Sofus Daugaard(1881-1959) og Dorthea(1890-1934). Aage Emil blev ansat ved politiet i Slagelse den 18. januar 1943. Ved tyskernes arrestation af det danske politi den 19. september 1944 gik han under jorden, herefter kom han ind i modstandsbevægelsen, hvor han i Slagelse blev medlem af en sabotagegruppe.

Aage Emil blev den 16. februar 1945 arresteret af Gestapo udenfor Slagelse på Sæbygård, en måned senere den 29. marts bliver han ført til Ryvangen og henrettet ved Skydning.

Aage Emil blev begravet på Egtved Kirkegård, hvor beboer i sognet opsatte en mindesten for ham som gravsten.

Kilder 
 Faldne i Danmarks frihedskamp 1940-45 (af Ib Damgaard Petersen , 1990), s. 102
 Opslag i Modstandsdatabasen

Personer henrettet ved skydning
Henrettede i Danmark af den tyske besættelsesmagt under 2. verdenskrig
Modstandsfolk fra Danmark
Politifolk fra Danmark
Henrettede personer fra Danmark
Mechlorprop

Mechlorprop  er et udbredt herbicid eller ukrudtsmiddel med det kemiske navn 2-(4-chlor-2-metylphenoxy) propionsyre eller 2-(4-chlor-o-tolyloxy) propionsyre. Mechlorprop er analogt med MCPA eller 2-methyl-4-chlorophenoxy eddikesyre

Den kemiske struktur ligner dichlorprop og virkningsmekanismen er den samme.

I nogle danske drikkevandsboringer er mechlorprop  fundet i mængder, der overstiger den godkendte grænseværdi

Se også 
  Pesticider

Eksterne links
 Mechlorprop. Middeldatabasen.dk

Henvisninger 

Herbicider
Peders

Peders er et finsk guitarmærke fra Pedersöre / Pietarsaari, Finland. Peders guitarer har stor lighed med Landola guitarer. Landola er også fra Pietarsaari.

Modellen Marvin E er udstyret med indbygget pickup, equalizer og Schaller stemmemekanikker
Det er vanskeligt at finde information om Peders Guitarer og det er uvist om de stadig er i produktion.

Ting

Eksterne henvisninger
Landola
http://www.landola.fi/

Guitarproducenter
Norman Taber

Norman Stephen Taber (3. september 1891 – 15. juli 1952) var en amerikansk atlet som deltog i OL 1912 i Stockholm.
 
Taber blev olympisk mester i atletik under OL 1912 i Stockholm. Han var med på det amerikanske hold som vandt i holddisciplinen 3000-meter-løb foran Sverige og Storbritannien. De andre på holdet var Tell Berna, George Bonhag, Abel Kiviat og Louis Scott.

Han vandt også en bronzemedalje i atletik under samme OL. Han kom på en tredjeplads i 1500 m efter Arnold Jackson fra Storbritannien og Abel Kiviat fra USA.

Eksterne henvisninger 
 http://www.sports-reference.com/olympics/athletes/ta/norm-taber-1.html 

Mellemdistanceløbere fra USA
Deltagere ved sommer-OL 1912
Andrés de Segurola

Andrés Perelló de Segurola (27. marts 1874-23. juni 1953) var en spansk bas. Han sang både opera og medvirkede i mange film, bl.a One Night of Love fra 1934. Han var mellem 1901 og 1920 ansat i Metropolitan Opera Company.

Noter 

 

Operasangere fra Spanien
Alte Kameraden (march)

Alte Kameraden (Gamle Kammerater, Armeemarsch II, 150) er en tysk militær march komponeret omkring 1889 af den tyske komponist Carl Teike (1864–1922) i Ulm. Marchen var oprindelig 136 takter (næsten fem minutter) lang, og skrevet for janitsharorkester, men er senere udkommet i mange forskellige arrangementer. Da Teikes overordnede blev præsenteret for marchen, var svaret: "Vi har marcher nok. De kan lige så godt smide den i kaminen". Noderne blev imidlertid ikke brændt, og Alte Kameraden blev en af de mest spillede tyske marcher. Under 2. verdenskrig blev marchen spillet meget af tyske militærorkestre og blev også kendt i lande under tysk besættelse. Den blev også fremført hyppigt i koncentrationslejrene. Populariteten holdt sig efter afslutningen på krigen, og marchen er i dag en af de mest spillede tyske marcher.

I Tyskland blev Alte Kameraden defineret som koncertmarch, og ikke som parademarch. Dette var en af årsagerne til at den ikke blev optaget i den tyske hærs marchsamling før i 1939. Marchen har også en sangtekst, men den fremføres sjældent i dag.

Tekst

Eksterne henvisninger 
 
 

Sange fra Tyskland
Musik i 1889
Militærmusik
Marius Skram-Jensen

Marius Halvor Skram-Jensen (1. marts 1881 i Slagelse - 17. januar 1975 i Harriman, Tennessee, USA) var en dansk  gymnast medlem af Københavns Gymnastikforening. 

Marius Skram-Jensen deltog i de Olympiske mellemlege 1906 i Athen, og var ved den lejlighed med til at sikre Danmark sølvmedaljer i holdkonkurrencen i gymnastik. Norge vandt guld. 

Marius Skram-Jensen emigrerede omkring 1910 til USA, hvor han bosatte sig i Houston Mississippi og skiftede der navn til John Jensen.

Eksterne henvisninger/kilder 
Profil på Sports Reference LLC 
Profil på DatabaseOlympics

Gymnaster fra Danmark
Personer fra Slagelse
Olympiske sølvmedaljevindere fra Danmark
Dansk-amerikanere
Rhapsody (film)

Rhapsody er en spillefilm fra 1954 udgivet af MGM, instrueret af Charles Vidor, og produceret af Lawrence Weingarten. Filmen er baset på romanen Maurice Guest af Henry Handel Richardson.

Hovedrollerne i filmen blev spillet af Elizabeth Taylor, Vittorio Gassman og John Ericson. Derudover medvirkede også Louis Calhern, Michael Chekhov, Barbara Bates, Celia Lovsky og Stuart Whitman. Danske Birgit Pouplier spiller Madeleine under pseudonymet Birgit Nielsen.

Filmen indeholder bl.a. musik af Debussy, Liszt, Mendelssohn, Rachmaninoff, og Tchaikovsky.

Eksterne henvisninger 
 

Amerikanske film fra 1954
Romantiske film fra USA
Film baseret på bøger
Engelsksprogede film
Dramafilm fra USA
Rax

Rax er et bjergmassiv i de nordlige Kalkalper på grænsen mellem de østrigske delstater Steiermark og Niederösterreich.

Den højeste bjergtop i massivet er Heukuppe med en højde på 2.007 moh., der ligger i Steiermark. Det højeste bjertop i massivet i Niederösterreich er Scheibwaldhöhe med en højde på 1.943 m. Rax regnes sammen med det nærliggende Schneeberg som Wiens husbjerge (Wiener Hausberge).

Rax indgår i Wiens drikkevandsforsyning, idet der via en vandledning ledes drikkevand til byen fra Rax. Vandledningen blev etableret i 1873.

Svævebanen Raxseilbahn, som påbegyndtes i 1925, var den første svævebane i det nuværende Østrigs område. Banen udgår fra byen Hirschwang fra en højde på 528 moh. til 1.546 moh. Banen har en længde på 2.160 m.

Kilder 
 Die beiden Wiener Hochquellenwasserleitungen – was sie noch bringen 
 Geschichte, Die I. Hochquellenleitung
 Rax-Seilbahn
 Wiener Alpen in Niederösterreich 
 Die Rax, Gipfel/Erhebungen

Bjerge i Alperne
Bjerge i Østrig
Nordlige kalkalper
Bjergmassiver
Charles Vidor

Charles Vidor, født Vidor Károly, (27. juli 1900 - 4. juni 1959) var en ungarsk-amerikansk filminstruktør.

Biografi 
Han blev født Károly Vidor i en jødisk familie i Budapest i Ungarn, aftjente værnepligt i den ungarske hær under første verdenskrig. Han udviklede sig til en fremtrædende instruktur i de sidste af af stumfilmens storhedstid og lavede derefter en række populære spillefilm. 

Blandt hans største filmsuccesser er The Bridge (1929), Cover Girl (1944), A Song to Remember (1945), Gilda (1946), The Loves of Carmen (1948), Love Me or Leave Me (1955), The Swan (1956), The Joker Is Wild (1957), og A Farewell to Arms (1957). 

Han blev gift fire gange:
 Frances Vidor 1927 - 1931
 skuespillerinden Karen Morley 1932 - 1943
 skuespillerinden Evelyn Keyes 1943 - 1945
 Doris Warner (datter af Warner Bros. direktør Harry Warner) 1945 - 1959 (indtil hans død)

Dødsfald 
Charles Vidor døde i Wien i Østrig af et hjerteanfald i en alder af 58. Han var midt i indspilningen af Song Without End og blev erstattet af instruktøren George Cukor.

Han har en stjerne på Hollywood Walk of Fame på Hollywood Boulevard nr. 6676 for sine bidrag til film. Han blev begravet på Home of Peace Cemetery i samme mausoleum som Harry Warner.

Filmografi 
 The Bridge (1929)
 The Mask of Fu Manchu (1932) (ukrediteret)
 Sensation Hunters (1933)
 Double Door (1934)
 Strangers All (1935)
 The Arizonian (1935)
 His Family Tree (1935)
 Muss 'em Up (1936)
 Sinister House (1936)
 A Doctor's Diary (1937)
 The Great Gambini (1937)
 She's No Lady (1937)
 Romance of the Redwoods (1939)
 Blind Alley (1939)
 The Gates of Alcatraz (1939)
 My Son, My Son! (1940)
 The Lady in Question (1940)
 They Dare Not Love (1941) (medinstruktør - ukrediteret)
 Ladies in Retirement (1941)
 New York Town (1941)
 The Tuttles of Tahiti (1942)
 The Desperadoes (1943)
 Cover Girl (1944)
 Together Again (1944)
 A Song to Remember (1945)
 Over 21 (1945)
 Gilda (1946)
 The Loves of Carmen (1948)
 It's a Big Country (1951)
 Hans Christian Andersen (1952)
 Thunder in the East (1952)
 Rhapsody (1954)
 Love Me or Leave Me (1955)
 The Swan (1956)
 The Joker Is Wild (1957)
 A Farewell to Arms (1957)
 Song Without End (1960)

Eksterne henvisninger 
 

Dødsfald af hjerteinfarkt
Personer fra Budapest
Wannabe

En wannabe er et slangord for en person, der prøver at være noget, som vedkommende ikke er, men gerne vil være. Udtrykket kommer fra det engelske "Want To Be", der betyder "Vil gerne være".

Wannabe kan også referere til:

Musik:
 "Wanna Be" (album), et album fra 2012 af AOA
 "Wannabe" (sang), en sang fra 1996 af Spice Girls
 "Wanna Be", en sang fra 2007 af Dizzee Rascal, fra albummet Maths + English

Film:
 Wannabes (film), et krimidrama fra 2000
 The Wannabes, en australsk komediefilm fra 2003
 Wannabe (film), en komediefilm fra 2005

Fjernsyn:
 Wannabe (Tv-serie), en britisk realityserie
 "Wannabe" (CSI: Miami), 18. episode af sæsonen fra 2003/04
 "Wannabe" (D:TNG episode), en episode fra 2002 af Degrassi: The Next Generation

Andet:
 Wannabe: A Hollywood Experiment, Jamie Kennedys selvbiografi
 Madonna wannabe